Harbour Views | LekkeSlaap
Harbour Views is 'n pragtige selfsorgwoonstel met 'n uitsig oor St. Helenabaai. Dié Weskusdorpie is bekend vir sy ongerepte strand en dit is net 150 km van Kaapstad af.
Harbour Views het slaapplek vir 4 gaste in 2 slaapkamers en daar is 1 badkamer en 'n oopplan-kombuis en -leefarea. Die eerste slaapkamer het 'n dubbelbed en maak oop op die balkon. Die tweede slaapkamer het ook 'n dubbelbed. En die badkamer het 'n stort, wasbak en toilet.
Die kombuis is ten volle toegerus vir selfsorg en beskik oor 'n stoof en oond, yskas-vrieskas, mikrogolf, ketel, broodrooster en 'n ontbyttoonbank met stoele. Daar is 'n TV met volledige DStv in die sitarea. Dié area maak oop op 'n ommuurde balkon met 'n braaigeriewe, 'n tafel en stoele, en 'n uitsig oor die baai.